লালমনিরহাট সরকারি কলেজ

লালমনিরহাট সরকারি কলেজ লালমনিরহাট জেলার একটি সরকারি মহাবিদ্যালয়। এটি শহরের কেন্দ্রস্থল তালূক খুটামারা এলাকায় অবস্থিত এবং ১৯৬৪ সালে প্রতিষ্ঠিত হয়। বর্তমানে এই কলেজে উচ্চ মাধ্যমিক পর্যায়ে বিজ্ঞান, মানবিক ও বাণিজ্য শাখায় শিক্ষা প্রদান করা হয়। এছাড়া, স্নাতক (পাস) কোর্স, ১০টি বিষয়ে স্নাতক (সম্মান) এবং ৭টি বিষয়ে স্নাতকোত্তর কোর্স চালু আছে। ২০২৪ সালের তথ্য অনুযায়ী, এখানে মোট ৮৪৭১ জন শিক্ষার্থী শিক্ষাগ্রহণ করছে।

 ইতিহাস 
লালমনিরহাট সরকারি কলেজ প্রথমে বেসরকারি উচ্চশিক্ষা প্রতিষ্ঠান হিসেবে ১৯৬৪ সালে প্রতিষ্ঠিত হয়। ১৯৭১ সালের আগে কলেজের শ্রেণি কার্যক্রম লালমনিরহাট সরকারি বালিকা উচ্চ বিদ্যালয়ের ভাড়া করা কক্ষে পরিচালিত হতো। ১৯৭১ সালের ১ জানুয়ারি কলেজটি বর্তমান স্থানে একটি নতুন ভবনে স্থানান্তরিত হয়। কলেজটি লালমনিরহাট জেলা প্রশাসকের কার্যালয়, জেলা জজ আদালত এবং বিভিন্ন সরকারি কার্যালয়ের সামনে অবস্থিত। ১৯৮৪ সালের ১ নভেম্বর কলেজটি জাতীয়করণ করা হয়।

২০০৬-২০০৭ শিক্ষাবর্ষে প্রথমবারের মতো ৫টি বিষয়ে (রাষ্ট্রবিজ্ঞান, দর্শন, ব্যবস্থাপনা, উদ্ভিদবিদ্যা ও প্রাণিবিদ্যা) অনার্স কোর্স চালু করা হয়। এরপর ২০১১-২০১২ শিক্ষাবর্ষে অর্থনীতি ও হিসাববিজ্ঞান এবং ২০১২-২০১৩ শিক্ষাবর্ষে বাংলা ও ইসলামের ইতিহাস ও সংস্কৃতি বিষয়ে অনার্স কোর্স চালু করা হয়।

কলেজটি প্রতিষ্ঠাকালিন সময়ে রাজশাহী বিশ্ববিদ্যালয়ের অধিভুক্ত ছিল। বর্তমানে কলেজটি জাতীয় বিশ্ববিদ্যালয় অধিভুক্ত এবং কলেজের উচ্চ মাধ্যমিক স্তর দিনাজপুর বোর্ডের আওতাভুক্ত।

 উপলব্ধ কোর্স 
প্রতিষ্ঠানটি ১৯৬৪ সালে উচ্চ মাধ্যমিক, ১৯৬৫ সালে স্নাতক (পাশ), ২০০৬ সালে স্নাতক (সম্মান) এবং ২০১৪ সাল থেকে স্নাতকোত্তর স্তরে শিক্ষাপ্রদান করে আসছে। বর্তমানে দিনাজপুর শিক্ষা বোর্ডের অধীনে উচ্চ মাধ্যমিক ও জাতীয় বিশ্ববিদ্যালয়ের অধীনে স্নাতক (পাশ), ১০টি বিষয়ে স্নাতক (সম্মান) এবং ৭টি বিষয়ে স্নাতকোত্তর কোর্স চালু আছে। উচ্চ মাধ্যমিকের প্রত্যেকটি বিভাগে ১৫০টি করে আসন রয়েছে।
 উচ্চ মাধ্যমিক 
 মানবিক
 বিজ্ঞান
 ব্যবসায় শিক্ষা

 স্নাতক (পাশ) 
 বিএ (পাস)
 বিএসএস (পাস)
 বিবিএস (পাস)
 বিএসসি (পাস)
 সিসি

 স্নাতক ও স্নাতকোত্তর 
অনুষদবিভাগআসনস্নাতকমাস্টার্স ফাইনালজীবন ও ভূবিজ্ঞান অনুষদউদ্ভিদবিদ্যা১১৫প্রাণিবিদ্যা১১৫সামাজিক বিজ্ঞান অনুষদঅর্থনীতি১২০রাষ্ট্রবিজ্ঞান১৩৫কলা অনুষদবাংলা১০০ইতিহাস১০০দর্শন১০০ইসলামের ইতিহাস ও সংস্কৃতি১০০বাণিজ্য শিক্ষা অনুষদহিসাববিজ্ঞান১৩৫ব্যবস্থাপনা২০০

 ফলাফল ও র‍্যাংকিং 
২০১৫ ও ২০১৭ সালে জাতীয় বিশ্ববিদ্যালয়ের কলেজ র‍্যাংকিংয়ে রংপুর অঞ্চলের সেরা দশটি কলেজের মধ্যে একটি হিসেবে স্বীকৃতি পায়।
 এইচএসসি পরীক্ষার ফলাফল

২০০৯ থেকে ২০২৪ সাল পর্যন্ত প্রতিষ্ঠান থেকে মোট ৭০৯৪ জন শিক্ষার্থী এইচএসসি পরীক্ষায় অংশগ্রহণ করে। এর মধ্যে পাস করেছে ৫৬১৪ জন এবং ফেল করেছে ১৪৮০ জন। ৪৭৪ জন শিক্ষার্থী জিপিএ ৫ (এ+) অর্জন করেছে। এই সময়ে গড় পাসের হার ছিল ৭৯.১৪% এবং জিপিএ ৫ প্রাপ্তির হার ছিল ৬.৬৮%।

 ২০২৪ সালের কলেজ র‍্যাংকিং

২০২৪ সহপাঠী কলেজ র‍্যাংকিং অনুযায়ী, প্রতিষ্ঠানটি জাতীয় পর্যায়ে ৭৭১ তম, দিনাজপুর বোর্ডে ৩৩ তম, রংপুর বিভাগে ৭০ তম এবং লালমনিরহাট জেলার মধ্যে ৫ম স্থানে অবস্থান করেছে।

 আরো দেখুন 

 মজিদা খাতুন সরকারি মহিলা কলেজ
 লালমনিরহাট সরকারি উচ্চ বিদ্যালয়
 লালমনিরহাট সরকারি বালিকা উচ্চ বিদ্যালয়

 তথ্যসূত্র 

বহিঃসংযোগ



বিষয়শ্রেণী:১৯৬৪-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:১৯৬৪-এ পূর্ব পাকিস্তানে প্রতিষ্ঠিত
বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:লালমনিরহাট জেলার মহাবিদ্যালয়
বিষয়শ্রেণী:জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়